分类：文化/艺术-文学
问题："唯我独吟渭水边"是哪首诗里面的!!! 
"唯我独吟渭水边"是哪首里面的!!!
回答：可怜春物亦朝谒,唯我孤吟渭水边

济源寒食  作者：孟郊
见全唐诗376—10

 


济源寒食
- 作者：孟郊


【作者：孟郊】


【年代：唐朝\代】


【诗文】：



风巢袅袅春鸦鸦，无子老人仰面嗟。



柳弓苇箭觑不见，高红远绿劳相遮。



女婵童子黄短短，耳中闻人惜春晚。



逃蜂匿蝶踏地来，抛却斋糜一瓷碗。



一日踏春一百回，朝朝没脚走芳埃。



饥童饿马扫花喂，向晚饮溪三两杯。



莓苔井上空相忆，辘轳索断无消息。



酒人皆倚春发绿，病叟独藏秋发白。



长安落花飞上天，南风引至三殿前。



可怜春物亦朝谒，唯我孤吟渭水边。



枋口花间掣手归，嵩阳为我留红晖。



可怜踯躅千万尺，柱地柱天疑欲飞。



蜜蜂为主各磨牙，咬尽村中万木花。



君家瓮瓮今应满，五色冬笼甚可夸。